ทิสโก้ชี้ต้นปีเงินใหม่เข้ากองเลี้ยงชีพ
&nbsp;
20 ส.ค. 2554

โพสต์ทูเดย์ — บลจ.ทิสโก้ ไม่สนเจ้าใหญ่แข่งตัดราคากองทุนสำรองเลี้ยงชีพรัฐวิสาหกิจ เผยตั้งแต่ต้นปีเงินเข้าแล้ว 2,000 ล้านบาท ชู Employee’s Choice มัดใจ
น.ส.อารยา ธีระโกเมน กรรมการผู้อำนวยการ บริษัทหลักทรัพย์จัดการกองทุน (บลจ.) ทิสโก้ เปิดเผยว่า ตั้งแต่ต้นปี 2553 มีกองทุนสำรองเลี้ยงชีพเข้ามาแล้ว 2,000 ล้านบาท โดยส่วนใหญ่เป็นบริษัทเอกชน
ทั้งนี้ ข้อมูลจากสมาคมบริษัทจัดการลงทุนเมื่อวันที่ 31 ม.ค. 2553 จำนวนเงินกองทุนสำรองเลี้ยงชีพที่ บลจ.ทิสโก้ บริหารจัดการอยู่ที่ 7.24 หมื่นล้านบาท เพิ่มขึ้น 1,964 ล้านบาท หรือ 2.79% จากเมื่อสิ้นปี 2552 โดยมีส่วนแบ่งทางการตลาด 14.17% เป็นอันดับ 2 ของอุตสาหกรรม
อย่างไรก็ตาม น.ส.อารยา กล่าวว่า ในไตรมาสแรกของปีมีช่วงหนึ่งที่ส่วนแบ่งทางการตลาดกองทุนสำรองเลี้ยงชีพของ บลจ.ทิสโก้ ตกลงมาอยู่ในอันดับที่ 5 
“นโยบายของเราไม่ได้เน้นลูกค้าที่เป็นรัฐวิสาหกิจ แต่จะเน้นรักษาฐานลูกค้าเดิมของเราเอาไว้ โดยการให้บริการที่ดี เพราะถ้ามีมูลค่าสินทรัพย์เข้ามามากๆ แต่ทำให้บริการได้ไม่ดีเราก็ไม่เอา นอกจากนี้ค่าธรรมเนียมบริหารกองทุนสำรองเลี้ยงชีพของรัฐวิสาหกิจขนาดใหญ่จะต่ำมาก ซึ่ง บลจ. ใหญ่ๆ อาจจะสู้ได้” น.ส.อารยา กล่าว
สำหรับลูกค้ากองทุนสำรองเลี้ยงชีพที่เข้ามาให้บริหาร เพราะสนใจโครงการ Employee’s Choice